Document ID: /roh_data/filtered/fineweb-2-filterrobots_roh.jsonl.gz/71546

Chris Egli prolunghescha contract cun HCD
- Mesemna, 20.9.2017, 12:01
L’attatgader resta vinavant fidaivel al Club da hockey da Tavau. Quai ha communitgà il club. Egli ch’ha 21 onns ha prolungà ses contract cun il HCD per trais ulteriurs onns fin e cun la stagiun 2020/2021.
Ses emprims gieus cun il HCD en la liga naziunala A ha Chris Egli giugà durant la stagiun 2014/2015. El ha dentant er giugà tut ses onns sco junior a Tavau. Gia ses bab Felix Egli aveva giugà sco junior tar il HCD.
Ses augs Peter ed Andy Egli han schizunt giugà a l’entschatta dils onns 1990 en l’emprima equipa dal Club da hockey da Tavau.
RR novitads 12:00